**Ministarstvo zdravstva Republike Hrvatske**

 **ministar**

 **izv.prof.dr.sc. Vili Beroš, dr.med.**

 **Ksaver 200A, 10 000 Zagreb**

**Predmet:** **Izvanredni otkaz sindikalne povjerenice SMSTZ-a OB Dubrovnik bez prethodne obavijesti i bez suglasnosti Sindikata.**

 Poštovani,

 Ovim putem Vas obavještavam o ograničavanju slobode djelovanja Sindikata u OB Dubrovnik. Naime, sindikalnoj povjerenici Sindikata medicinske sestre/tehničari zajedno dr.sc. Dražani Martinović Mamić, dr.med.,inače hrvatski branitelj i dragovoljac Domovinskog rata, uručen je 25.09.2020. izvanredni otkaz bez ikakve prethodne opomene ,bez mogućnosti očitovanja o slučaju za koji se tereti i bez predhodne konzultacije i suglasnosti Sindikata što je direktno kršenje članka 188. Zakona o radu.

 Izvanredni otkaz sindikalnoj povjerenici u OB Dubrovnik od Uprave kojom rukovodi doc.dr.sc. Marijo Bekić bez prethodne suglasnosti i obavještavanja Sindikata samo zato što je upozoravala na nepravilnosti i na nezakonite radnje je direktan udar na sindikalno djelovanje u Republici Hrvatskoj, pa se moram upitati što je sljedeće? Ograničenje sindikalnog djelovanja? Zabrana rada Sindikata?

Ovo je vrlo opasan presedan u Republici Hrvatskoj i EU koji zadire u sama demokratska načela i vrijednosti od strane rukovodstva OB Dubrovnik. Posjedujemo svu potrebnu dokumentaciju o nevinosti naše sindikalne povjerenice dr.sc. Dražane Martinović Mamić za što se optužuje, kojoj nije bila dopušteno ni da se očituje,citiram stavku izvanrednog otkaza: „*Poslodavac nije pozivao Radnicu za iznošenje svoje obrane, jer nije očekivano da bi iznošenje obrane iste moglo utjecati na donošenje drugačije odluke, obzirom na cjelokupni pristu Radnice slučaju.“*

 Isto tako Vas moram uputiti o nezakonitom prosljeđivanju službenog dopisa Sindikata medicinske sestre/tehničari zajedno upućenom OB Dubrovnik o povjerenicima sindikalne podružnice Dubrovnik sa svim osobnim podacima povjerenika, trećim osobama. Naime, Uprava OB Dubrovnik kojoj je dopis od strane sindikata poslan, proslijedila je dopis trećim osobama i to sa prijemnim štambiljem OB Dubrovnik za što također posjedujemo potrebnu dokumentaciju.

 Revoltiran sam cjelokupnom situacijom u OB Dubrovnik gdje doc.dr.sc. Marijo Bekić rukovodi bolnicom poput autokrata, miješa se u rad sindikata, smješta otkaz sindikalnom povjereniku bez predhodne suglasnosti Sindikata, svjesno kršeći članak 188. Zakona o radu.

Jednostavno je previše nezakonitih radnji i pritisaka od rukovodstva OB Dubrovnik.

 Ja Vas ovim putem molim da zaštitite dostojanstva djelatnika OB Dubrovnik koji se nose sa nemogućim uvjetima rada, svakodnevnim pritiscima hoće li im se uručiti otkaz imajući u vidu izvanredni otkaz sindikalnoj povjerenici .dr.sc. Dražani Martinović Mamić koja je predana za zaštitu prava radnika. Jer tko god se ne slaže sa Upravom nije podoban.

 Iskreno se nadam da ćete što hitnije riješiti iznad opisanu situaciju, jer u protivnom ćemo biti prisiljeni poduzeti daljne pravne radnje kako pred hrvatskim tako i pred europskim sudovima. Isto tako organizirati ćemo daljne sindikalne aktivnosti u vidu prosvjeda i upoznati ćemo cjelokupnu javnost o presedanu u hrvatskoj povijesti gdje se zadire u osnovna građanska prava i slobode sindikalnog djelovanja samo zato što se upozorava na propuste i nezakonite radnje. Težili smo EU i njezinim načelima vrijednosti i slobode dugi niz godina, no daleko smo mi od toga, sve dok nam se ovakve stvari događaju.Upravo zbog toga liječnici, medicinske sestre odlaze u zemlje EU i zdravstveni sustav nam je sve teže održiv. Može se provjeriti koliko je zdravstvenih djelatnika otišlo iz OB dubrovnik, brojke ne lažu.

Za sva daljna pitanja i obrazloženja stojim Vam na raspolaganju.

S poštovanjem

 Predsjednik Sindikata medicinske sestre tehničari zajedno

 Krunoslav Kušec, bacc.med.tech.

Na znanje: Hrvatska liječnička komora

 Predsjednik

 Dr.sc. Krešimir Luetić,dr.med.

 Tuškanova 37, 10 000 Zagreb

 Sindikata medicinske sestre/tehničari zajedno,

 Krunoslav Kušec, predsjednik SMSTZ